Kapetanov dnevnik, zvjezdani nadnevak 47410.2.
Atrejska vlada želi da pokušamo spriječiti prirodnu katastrofu.
Dva su njihova geologa došla na brod.
Jedan je od njih žena koja živi na Atreji 4.
Stanje se pogoršalo otkad smo vam se muž i ja javili.
Jezgra planeta ne samo što se hladi nego se i stvrdnjava.
To utječe na gravitacijsko polje.
Seizmička aktivnost trostruko se povećala.
Ako se tako nastavi, Atreja za 13 mj. Neće biti pogodna za život.
Možemo smanjiti seizmičku aktivnost stvaranjem pukotina.
Ali to bi bilo privremeno rješenje.
Jedino je trajno rješenje ponovno taljenje jezgre.
Koliko su ti džepovi blizu jezgre? - Nekoliko kilometara. Zašto?
Je li to dovoljno blizu za feroplazmenu infuziju?
Fazorima ćemo morati bušiti površinu do džepova.
Ondje ćemo postaviti niz uređaja za infuziju plazme.
Pokrenut ćemo uređaje pucajući kroz bušotinu. - Shvaćam.
Ubrizgavanje plazme u jezgru uzrokovat će lančanu reakciju.
A to će opet rastaliti magmu.
Moći ćemo stabilizirati jezgru na 93% normalne temperature.
Ako upali, jezgra će ostati rastaljena stoljećima.
Ako dopuštate, možemo početi odmah.
Ali prvo bih želio dobiti najnovije podatke.
Rado ću vam pomoći.
Dodijelili smo vam kabine. Osjećajte se kao kod kuće.
Hvala.
Data? - Da, doktorice?
Znaš li tko sam ja? - Dr. Juliana Tainer.
Izgubio si sva rana sjećanja.
Mislili smo da hoćeš, ali nismo bili sigurni.
Poznajemo li se?
Bila sam ondje na početku. Na Omikron Theti.
Sudjelovala sam u tvojem stvaranju. A vidi ga sad!
Bili ste kolegica dr. Sunga? - Jasno da jesam.
Bila sam mu i žena.
Moglo bi se reći da sam tvoja majka.
Svemir - posljednja granica.
Ovo su putovanja broda Enterprise.
Njegov je trajni zadatak istraživati nepoznate svjetove,
tražiti nove oblike života i nove civilizacije,
hrabro ići kamo još nitko nije išao.
Ne mogu vjerovati da te opet vidim poslije toliko godina.
Ne sjećam vas se. - Postoji razlog.
Izbrisali smo ti memoriju kad smo usavršili tvoje programe.
Reci mi čega se sjećaš pa ću ti reći ostalo.
Sjećam se svega otkad su me časnici Flote uključili.
Poslije napada kristalnog bića. - Da. Svi su naseljenici poginuli.
Ali u memoriji su mi ostali njihovi dnevnici i zapisi.
Mislili smo da će ti pomoći.
Poslije tvojeg djetinjstva činilo nam se da trebaš pomoć.
Djetinjstva? - Tako sam ja to zvala. Isprva si bio poput djeteta.
Dijete stokilaš. Ali ipak...
Mučile su te motoričke sposobnosti.
I obrada osjetilnih podataka. Nunien nije bio zadovoljan.
Pokušao te učiniti što ljudskijim.
Izbrisali ste mi memoriju poslije tog djetinjstva?
Tad smo te isključili i dali ti zapise naseljenika.
Kanili smo te uključiti, ali nismo stigli.
Biće je napalo i morali smo otići.
Željeli smo te povesti, ali u kapsuli je bilo mjesta samo za dvoje.
Pročitao sam sve zapise. Samo se u jednome spominje Juliana.
Prezime joj je bilo O'Donnell. - To sam ja.
Ali nigdje ne piše da se moj otac oženio vama.
Zbog moje majke.
Mislila je da je Nunien čudak i da je prestar za mene.
Vjenčali smo se potajno da se stigne naviknuti na našu vezu.
Pobjegli smo na Mavalu 4 i vjenčali se ondje.
Svjedoci su bili jedan Klingonac i korvalski trgovac.
Nije bilo baš idealno vjenčanje,
ali Nunien je i čudne stvari znao pretvoriti u romantične.
Moj je otac bio neobičan čovjek. - Kako znaš?
Našao sam ga u sustavu Terlina.
Onamo smo otišli!
Nisam imala pojma da si ga upoznao! - Nedugo prije smrti.
Mrtav je? - Jest.
Nisam imala pojma da će me tako pogoditi.
Nismo se baš lijepo rastali. - Kako to mislite?
Shvatila sam da posao voli koliko i mene. Možda i više.
Bili smo sami usred džungle, ni s kime nisam mogla razgovarati.
Nije bilo života.
Nije mi bilo dovoljno. Zato sam otišla. To je bilo davno.
Važno je da smo sad zajedno. I želim te upoznati.
Ovo je bio zanimljiv susret.
I posve neočekivan.
Želio bih potvrditi vašu verziju prije nego što nastavimo.
Ispričavam se.
Prilagodbe su pri kraju. Možemo početi bušiti za sat.
Javi mi kad budeš spreman.
Što radiš? - Provjeravam je li dr. Tainer rekla istinu.
Zar joj ne vjeruješ?
Niti vjerujem niti sumnjam. Želim provjeriti njezine tvrdnje.
Što imaš zasad?
Matičar na Mavali 4 ne može potvrditi je li bilo vjenčanja.
Mnogo je dokumenata nestalo u prevratu.
Što to čitaš? - Popise putnika. Da vidim jesu li išli na Mavalu.
O'Donnell, Juliana.
Sung, Nunien.
Zajedno su putovali s Omikron Thete i vratili ste 4 dana poslije.
Poklapa se s njezinom verzijom.
Ali to ne dokazuje da su se vjenčali.
Kao da pokušavaš dokazati da ne govori istinu. - Nipošto.
Ne mogu objasniti činjenicu da je otac nije spomenuo.
Ostavila ga je. Možda mu je slomila srce.
Možda nije želio razgovarati o njoj.
Napravio ti je čip za osjećaje.
Lore je rekao da su u njemu i sjećanja koja ti je htio dati. - Da.
Moguće je da su to sjećanja na djetinjstvo i gđu Sung.
Razmisli. Zašto bi lagala?
Zašto bi se itko pretvarao da ti je majka?
Ne mogu naći motiv za to.
Shvaćam da te to malo uznemirilo.
Dogodilo se iznenada i nije logično. - Istina. - Život je takav.
Moraš se naučiti nositi s neočekivanim,
prihvaćati iskustva i kad se ne poklapaju s očekivanjima.
Teško mi je prihvatiti prošlost o kojoj ne znam ništa.
Ali želim doznati više o njoj.
Data?
Htio bih te bolje upoznati... majko.
Željela sam da budeš žensko, ali tvoj je otac htio imati sina.
Svađali smo se oko toga dok nisi bio spreman za sastavljanje.
Kako ste odlučili? - Nunien se pojavio s tvojom glavom.
Nevino je rekao da ja odlučim.
Znao je što radi. Opet te napravio na svoju sliku.
Što sam mogla reći?
Ideš Deanni Troi? - Da. - Tvoj bi otac bio zadovoljan.
Zadovoljan? - Bojao se da program za spolnost neće raditi.
Pogrešno si shvatila. Savjetnica Troi je psihijatrica.
Laku noć.
Bit ćemo iznad mjesta za bušenje za 3 min i 29 s.
Čini se da su džepovi magme nestabilni.
Pratit ću gustoću stijena i prilagođivati zraku.
To će smanjiti naprezanje.
Prilagodio sam fazore da dobijemo najbolju zraku.
Hvala, Geordi.
Drago mi je što si pristojan. Nije bilo lako naći mjeru.
Isprva te nije bila briga za molim i hvala.
Bio si jako nepristojan.
Data? To mi je teško zamisliti.
Nije to ništa kad se usporedi s problemima...
Nema veze. Ne želim da ti bude neugodno.
Ne može mi biti neugodno. Nastavi.
Nismo mogli pretpostaviti da ti neće smetati što si gol.
Nekima je smetao android koji hoda naokolo bez odjeće.
Rekli smo ti da se odjeneš, ali mislio si da ne trebaš jer ti nikad nije hladno.
Morali smo napisati potprogram za čednost da ne hodaš gol.
Riker zove strojarnicu. - La Forge. Recite.
U orbiti smo iznad mjesta za bušenje.
Fazori su spremni. - Prvi će izboj trajati 19 sekunda.
Primljeno. - Netko je provjerio njegove izračune?
Nije, ali g. Data zna što radi.
Možda, ali on je stroj. Netko bi trebao provjeriti.
Vjerujem da g. Data sve zna provjeriti sam.
Naciljao sam metu. - Možete početi paljbu.
Sad smo 2 km od džepa magme. - Još 5 sekunda.
Probili smo se. - Prekidam zraku.
Džep izgleda stabilno. - Nema dodatnog naprezanja magme.
Bravo. Mislim da bolje nije moglo.
Za to je zaslužan Data. Savršeno je izračunao.
Bušenjem smo povećali temperaturu magme za 300°C.
Morat će se hladiti više sati prije nego što budemo mogli ući.
Imaš li kakvih planova? - Nemam.
Mogli bismo malo biti zajedno. Voljela bih vidjeti tvoju kabinu.
Hvala. Sutra ću tu skladbu svirati na koncertu.
Bilo je krasno!
Rekli su mi da sviram tehnički savršeno, ali nikada da sviram krasno. - Bilo je krasno.
Sigurno to ne govoriš samo zato što si mi majka?
Opazio sam da roditelji preuveličavaju dječja postignuća.
Možda ima malo taštine.
Moja je zamisao bila da ti damo kreativnost.
Tvoj je otac mislio da to nije važno.
Budući da nemaš osjećaje,
mislio je da se nećeš imati potrebu izražavati.
Meni se činilo da ćeš baš zato imati potrebu.
Nisam siguran,
ali mislim da sam u kreativnom djelovanju najbliže ljudskosti.
Drago mi je što sam inzistirala. - I meni.
Data.
Znam tu Handelovu skladbu.
Smijem li ja sutra svirati dionicu za violu?
Volio bih to. - Trebala bih vježbati.
Imaš li možda violu? - Mogu ti je replicirati.
Računalo, repliciraj jednu violu.
Ti si to naslikao? - Jesam.
Želim ovladati svim poznatim slikarskim stilovima.
Ova je u stilu ranoga francuskog impresionizma. - Odlična je!
Tko je to?
Lal, moja kći. - Kći?
Stvorio sam je po uzoru na sebe.
Gdje je sad?
Njezina pozitronska mreža bila je nestabilna.
Živjela je kratko. - Shvaćam.
Moglo bi se reći da si joj bila baka.
Želiš li sad vježbati? - Naravno.
Akustika je ovdje veoma dobra. - Da, dobra je.
Smijem li te nešto pitati? - Jasno.
Hoćeš li opet pokušati konstruirati androida?
Možda. Stvorio sam Lal jer sam se želio razmnožavati.
Unatoč njezinoj sudbini, još to želim.
Kako znaš da se neće dogoditi isto?
Teško je stvoriti stabilnu pozitronsku matricu.
Tvoj je otac izgubio više prototipova prije Lorea.
Nisam znao da je stvarao androide prije mojeg brata.
Bila su tri. Bili su nam poput djece.
Gubitak je bio bolan.
Kad je Nunien odlučio pokušati ponovno, bila sam protiv toga.
Mislila sam da je šansa za preživljavanje premala.
Ali tvoj je otac bio siguran da zna što nije bilo u redu.
Rekao je da će napraviti stabilnu matricu i uspio je.
Ali Lore je bio okrutan. Zao.
Nismo imali izbora. Morali smo ga rastaviti.
Odlučio je napraviti androida bez osjećaja.
Nisam mogla vjerovati da želi opet pokušati.
Ja sam taj android. Želiš reći da si bila protiv mojeg stvaranja?
Isprva jesam, ali sad znam da nisam imala pravo.
Godinama sam pratila što radiš.
Ponosim se tvojim postignućima.
Zašto mi se onda nisi pokušala javiti?
Jer sam se osjećala krivom zbog nečega.
Možda bi ti bilo lakše kad bi mi rekla zbog čega.
Lagala sam kad sam rekla da nije bilo mjesta za tebe u kapsuli.
Bilo je mjesta. Nisam željela da ideš s nama.
Bojala sam se da ćeš postati kao Lore.
Natjerala sam Nuniena da te ostavi.
Sad smo 4 km od džepa magme.
Dolazi do povratne veze.
Vjerojatno smo naišli na magnezit. Prilagodit ću harmonike.
Morat ćemo prekinuti zraku ako se ovako nastavi.
Morali bismo tražiti novo mjesto. - Nema ga. Još nekoliko sekunda.
Traženje će trajati duže...
Uspjeli ste. - Sreća što sam pogodila pravu frekvenciju.
Manje smo od 2 km od mete. Pripremite se za gašenje.
Probili smo se. - Sad!
Nema nestabilnosti.
Postavimo uređaj u prvi džep dok se ovaj hladi.
Naći ćemo se u sobi za teleportaciju 2. - Primljeno.
Uključio sam indukcijske zavojnice.
Trebam malo vremena da centriram divertor.
Ima nestabilnosti, ali stići ćemo ubrizgati plazmu.
Fino. Uskoro ćemo biti gotovi.
Data.
Juliana mi je kazala što ti je sinoć rekla.
Uzrujala se. Ne krivim te što se ljutiš na nju.
Ne mogu se ljutiti. - U redu je, Prane.
Znam da ti je to bilo teško čuti.
Ali nadam se da razumiješ moje razloge.
Ne razumijem najbolje. Možda bi mi mogla objasniti.
Pokušat ću. Što te zanima?
Da sam bio tvoje biološko dijete, bi li me ostavila ondje?
Data.
Kako da odgovorim na to?
Imam dojam da me želite povrijediti.
Uvjeravam vas da ne možete.
Samo ne želim da pogrešno shvatiš odgovor.
Ne bih te ostavila da si bio moje biološko dijete.
Zato što više cijenite biološka bića od umjetnih?
Nipošto!
Svakog sam androida voljela kao vlastito dijete. Čak i Lorea.
Iako nas je napao i činio užasne stvari,
bilo mi ga je teško rastaviti.
Bojala sam se da ću morati rastaviti i tebe ako budeš takav.
A to nisam mogla podnijeti.
Ne opravdavam se zbog onoga što sam učinila.
Ali žao mi je zbog toga.
Nadam se da mi vjeruješ.
Vjerujem. Hvala što si mi objasnila.
Zašto želiš vidjeti njezin karton? Nešto nije u redu?
Želio sam da vi to ustanovite prema teleporterskom tragu.
Mogla bih, ali ne provjeravam takve stvari bez razloga.
Nemojte tražiti da objašnjavam. Ali imam veoma dobar razlog.
Dobro.
Ne vidim ništa. Osim blago povišenog tlaka, što je normalno.
Shvaćam. - Trebao bi mi reći koje simptome ima.
Nije se ni na što žalila. - Što će ti onda zdravstveni karton?
Mislim da nije ona za koju se izdaje.
Most zove Datu. - Slušam.
Jedan se džep urušio. Dođi su sobu 2.
Dolazim. Ispričavam se.
Što se dogodilo?
Provjeravali smo uređaje kad se dio zida urušio.
Područje se stabiliziralo, ali naprezanje je sve veće.
Džep će se urušiti. - Za koliko? - Teško je reći. Najviše 12 h.
Onda moramo odmah ubrizgati plazmu.
Ne želim nikoga slati onamo.
Možda ćemo mjesecima morati tražiti drugo mjesto.
Jezgra se dotad može stvrdnuti. - Moramo to učiniti odmah.
Dobro. Ali morate biti brzi. - Primljeno. - Idem umjesto tebe.
Bit će još potresa. Moramo se požuriti.
Okno je ostalo neoštećeno.
Moći ćemo pokrenuti uređaj iz orbite.
Oštećen je. Moram ga opet programirati.
Aktiviram matricu za prijenos energije.
Inicijaliziram međuspremnik.
Riker zove Datu. Čuješ li me? - Recite.
Seizmičko naprezanje raste.
Shvaćam. Pokušat ćemo raditi brže.
Eto. Sad samo treba centrirati divertor.
Jeste li dobro?
Jesmo. Uskoro ćemo biti na mjestu za teleportaciju.
Gotovo je. Hajdemo!
Možemo li se teleportirati bez pojačala?
Ne, preduboko smo.
Kako da siđemo?
Nema hvatišta na stijeni.
Morat ćemo skočiti. - Ne!
Previsoko je! Neću preživjeti! - Hoćeš.
Ona je Sungov model androida,
ali sve je konstruirano tako da izgleda kao čovjek.
Ima suzne kanale, znojne žlijezde,
čak i kapilare ispod kože.
Zašto je skener očitava kao čovjeka?
Ima procesor koji šalje lažni biosignal.
To je dio programa za starenje.
Izgleda starije kao i Data, ali joj se mijenjaju i vitalni znakovi.
Ne znam zašto se onesvijestila.
Sve radi dobro. Trebala bi biti budna.
Provjerite da nije došlo do kaskadne anomalije u matrici.
Kako si znao da je android?
Prvi sam put posumnjao kad smo bušili.
Vidio sam da izvodi složene izračune bez računala.
Možda joj samo dobro ide matematika.
Istina, ali to mi je privuklo pozornost.
Zatim sam opazio kako trepće.
Intervali su se poklapali s Fourierovim sustavom.
Tu je formulu otac rabio kako bi moje treptanje izgledalo slučajno.
To si samo ti mogao opaziti.
Zatim koncert u Ten-forwardu. - Što s njime?
Vježbali smo i opazio sam da je na koncertu svirala identično.
Svaki je ton bio potpuno jednak.
To može samo umjetno biće.
Zna li njezin muž za to? - Ne bih rekao.
Na planetu prati ubrizgavanje plazme. - Možda je i bolje tako.
Pogledaj ovo.
Čini se da je to informacijski modul.
S holografskim sučeljem.
Ma tko bio, otkrio si što je Juliana. - Točno.
Programirao sam ovo da odgovorim na tvoja pitanja.
Ja sam Nunien Sung.
Ja sam je stvorio. - Ja sam Data.
Data?
Nadao sam se da ćeš biti ti.
Napravio sam i program za tvoja pitanja.
Kako si, sinko? - Dobro sam.
Drago mi je što si upoznao majku.
Kažeš da mi je majka, ali čini se da je stvorena poslije mene.
Imaš pravo.
Ali postojala je prava Juliana O'Donnell.
Bila mi je žena. Pomogla mi je da te stvorim.
Što joj se dogodilo?
Ozlijeđena je u napadu kristalnog bića.
Stigli smo do Terline 3, ali... pala je u komu.
Kad sam shvatio da joj nema spasa, konstruirao sam androida.
Pokušao sam usavršiti tehnike sinaptičkog skeniranja
kako bih Julianino sjećanje mogao prebaciti u pozitronsku matricu.
Nisam znao hoće li upaliti, ali morao sam pokušati.
Nisam mogao podnijeti gubitak jedine žene koju sam volio.
Kad je Juliana umrla, uključio sam androida.
Pogledala me i osmjehnula se.
Prepoznala me. Upalilo je!
Živjela je samo dvije minute i mislila da sam ja njezin muž.
Oporavila se od teške ozljede. Bilo je nevjerojatno.
Nisi joj rekao istinu? - Zašto bih?
Nije trebala znati. Želio sam da bude sretna.
Želio sam da zajedno budemo sretni.
I bili smo.
Neko vrijeme. - Što se dogodilo?
Strašno sam pogriješio.
Nisam joj pokazao koliko je volim.
Pa me ostavila.
I prava bi Juliana otišla da je preživjela.
Ako se oporavi i dozna da je android... - Ne mora doznati.
Konstruirao sam je da se isključi ako se istina otkrije.
Kad vratiš taj čip u nju, probudit će se i ničega se neće sjećati.
Trebaš samo izmisliti što joj se dogodilo.
Misliš da ne bi trebala znati istinu? - Istinu?
Istina je, u svakom važnom smislu, da je ona Juliana Sung.
Programirao sam je da se isključi u dubokoj starosti.
Pusti neka poživi koliko može i umre uvjerena da je čovjek.
Nemoj joj to oduzeti, sine.
Molim te.
Čini se da moram odlučiti.
Hoću li reći dr. Tainer da je android ili to prešutjeti.
Ne znam što da učinim.
Zašto dr. Sung ne želi da ona to zna?
Misli da ne bi mogla biti sretna kad bi to znala.
Što ti misliš? - Nisam siguran.
Shvaćam postupak svojeg oca, ali njegove želje nisu najvažnije.
Želim ono što je najbolje za nju.
Zar nije bolje da zna istinu i suoči se sa stvarnošću?
Ne bih rekla. Cijeloga života vjeruje da je čovjek.
Istina bi je mogla slomiti.
Može se dogoditi da dozna poslije. Zbog neke nove nesreće.
Možda bi joj bilo lakše čuti to od tebe.
Da sam na njezinu mjestu,
više bih voljela da mi to kaže sin nego stranac.
Ne mogu lako razlučiti što bi bilo najbolje za nju
od onoga što bi bilo najbolje za mene. - Kako to misliš?
Kad bi znala da je android, imali bismo nešto zajedničko.
Ne bih više bio sam u svemiru.
Znam koliko ti to znači.
Ali ako joj kažeš, uzet ćeš joj ono što ti želiš cijelog života.
Ljudskost.
Težak izbor. Učini što misliš da je bolje.
Kako god odlučio, poduprijet ćemo te.
Data.
Što se dogodilo? Sjećam se da smo skočili sa stijene.
Onesvijestila si se.
Slomila si ruku, ali dr. Crusher ju je zaliječila.
Sve je u redu.
Kapetanov dnevnik - dodatak.
Uspjeli smo ubrizgati plazmu u jezgru Atreje 4.
Jezgra će ostati rastaljena više stoljeća.
Kad ćemo se opet vidjeti?
Mogu posjetiti Atreju kada dobijem dopust.
Voljela bih to.
Moram poći.
Nešto ti moram reći.
Otac mi je rekao...
da je imao samo jednu veliku ljubav u životu
i da mu je žao što joj nije rekao koliko mu je stalo.
Siguran sam da je mislio na tebe.
To je lijepo čuti.
Na Atreji imaju izreku:
Dijete roditelja koji se vole imat će samo dobrotu u srcu.
Mislim da to objašnjava tebe.
Čuvaj se, sine. - Zbogom, majko.
Teleportirajte.
Rip & Prilagodba: M4r1n 06. 05. 2006